**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona o celoeurópskom osobnom dôchodkovom produkte a o zmene a doplnení niektorých zákonovsa predkladá na rokovanie vlády Slovenskej republiky s týmito rozpormi:

1. **Ministerstvo hospodárstva Slovenskej republiky**

* žiada rovnaké daňovo-odvodové benefity ako sú pre príspevky do III. piliera a príspevky na celoeurópsky osobný dôchodkový produkt aj pre dobrovoľné príspevky do II. piliera a
* žiada upraviť daňové zvýhodnenie pre SZČO na úrovni daňových benefitov účastníka, ktorý je zamestnanec a do III. piliera prispieva aj jeho zamestnávateľ.

1. **Národná banka Slovenska**

* žiada nahradiť sumu nezdaniteľnej čiastky základu dane 180 eur hodnotou, ktorú nebude potrebné prehodnocovať a indexovať a zároveň stanoviť vyššiu sumu.

1. **Asociácia doplnkových dôchodkových spoločností a Asociácia zamestnávateľských zväzov a združení Slovenskej republiky**

* požaduje, aby SZČO boli v rámci podpory dobrovoľného sporenia na dôchodok v III. pilieri poskytované daňové úľavy v rovnakej výške ako pre účastníkov a pre zamestnávateľov, t.j. do výšky 6 % ich vymeriavacieho základu na sociálne poistenie a
* požaduje zvýšenú podporu pre detailne regulované produkty III. piliera.